На основу члана 329. а у вези са члана 471. и 472. Закона о привредним друштвима и члана 14. Статута, Скупштина ''БАС''-Београдске аутобуске станице а.д. Београд, на XVIII редовној седници, одржаној дана 19.06.2023. годинe, доноси следећу:

ОДЛУКУ

О РАСПОЛАГАЊУ ИМОВИНОМ ВЕЛИКЕ ВРЕДНОСТИ-

ЗАКЉУЧЕЊЕ УГОВОРА О КРЕДИТУ

1. ОДОБРАВА СЕ ''БАС''- Београдској аутобуској станици а.д. Београд располагање имовином велике вредности, на основу Закључка Владе Републике Србије од 01.06.2023. године, ради узимања инвестиционог кредита, преко Фонда за развој Републике Србије, у укупном износу од 915.000.000.00 динара, са валутном клаузулом, из средстава Републике Србије.
2. Овлашћује се генерални директор да потпише Уговор из тачке 2. ове Одлуке**.**
3. Ова Oдлука ступа на снагу даном доношења.

**О б р а з л о ж е њ е**

У циљу реализације уговорених и планираних пословних активности везаних за изградњу нове аутобуске станице у Блоку 42 на Новом Београду, неопходно је обезбедити значајна финансијска средства. Пошто се финансијска средства не могу обезбедити из редовног пословања ''БАС''-а, дана 30.05.2023. године Друштво је поднело Министарству привреде молбу, ради узимања инвестиционог кредита у износу од 915.000.000,00 динара за завршетак реализације I фазе изградње комплекса аутобуске станице у Блоку 42 на Новом Београду. Изградњом нове аутобуске станице се на трајан и савремен начин решава питање пријема и отпреме путника и аутобуса у главном граду, што је заједнички интерес Града Београда, свих грађана Београда, корисника услуга аутобуске станице и више од 600 запослених ''БАС''-а и њихових породица.

''БАС'' – БЕОГРАДСКА

АУТОБУСКА СТАНИЦА а.д. БЕОГРАД ПРЕДСЕДНИК СКУПШТИНЕ

СКУПШТИНА

01 број: \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

19.06.2023. године Драгоје Радосављевић

Б е о г р а д